9. 6. 83 De Europæiske Fællesskabers Tidende Nr. L 151/27 KOMMISSIONENS FORORDNING (EØF) Nr. 1480/83 af 7. juni 1983 om tarifering af varer i pos. 97.03 B i den fælles toldtarif KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets forordning (EØF) nr. 97/69 af 16. januar 1969 om de nødvendige foranstalt- ninger for ensartet anvendelse af den fælles toldtarifs nomenklatur ()), senest ændret ved akten vedrørende Grækenlands tiltrædelse, særlig artikel 3, og ud fra følgende betragtninger : For at sikre at den fælles toldtarifs nomenklatur anvendes ensartet, bør der fastsættes bestemmelser om tariferingen af: 1. sæt til børn bestående af en halskæde af uædelt metal med hængesmykke af typen kamé af uædelt metal og plast , to øreringe, en broche og en ring af disse to materialer i en fælles pakning | 2. sæt til børn bestående af en halskæde af uædelt metal med hængesmykke i form af et legetøjsur, to øreringe, to armbånd og to ringe af plast i en fælles pakning ; i den fælles toldtarif, som er bilag til Rådets forordning (EØF) nr. 950/68 (?), senest ændret ved forordning (EØF) nr. 604/83 (?), nævnes under pos. 71.16 andre bijouterivarer og under pos. 97.03 især andet legetøj ; for tarifering af de nævnte varer kan disse positioner komme i betragtning ; sættene kan ikke betragtes som bijouterivarer henhø- rende under pos. 71.16 ; som følge af deres anvendelse og simple beskaffenhed har de til gengæld karakter af legetøj ; varerne bør derfor tariferes i pos. 97.03 B i den fælles toldtarif ; de i denne forordning fastsatte bestemmelser er i over- ensstemmelse med udtalelse fra Nomenklaturudvalget for den fælles Toldtarif — UDSTEDT FØLGENDE FORORDNING : Artikel 1 Sæt til børn bestående af: 1. en halskæde af uædelt metal med hængesmykke af typen kamé af uædelt metal og plast, to øreringe, broche og ring af disse to materialer, i en fælles pakning 2. en halskæde af uædelt metal med hængesmykke i form af et legetøjsur, to øreringe, to armbånd og to ringe af plast, i en fælles pakning tariferes i den fælles toldtarif under pos. 97.03 Andet legetøj ; modeller til legebrug B. I andre tilfælde Artikel 2 Denne forordning træder i kraft på enogtyvendedagen efter offentliggørelsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 7. juni 1983. ()) EFT nr. L 14 af 21. 1. 1969, s. I. (?) EFT nr. L 172 af 22. 7. 1968, s. 1. (”) EFT nr. L 72 af 18. 3. 1983, s. 3. På Kommissionens vegne Karl-Heinz NARJES Medlem af Kommissionen